92. ΑΠΟΦΑΣΙΣ ΥΠΟΥΡΓΩΝ ΔΗΜΟΣΙΑΣ ΤΑΞΕΩΣ ΚΑΙ ΣΥΓΚΟΙΝΩΝΙΩΝ Αριθ. 15383/78 της 5 Μαΐου/1 Ιουν. 1978 (ΦΕΚ Β΄501) Περί συμμετοχής στις εξεταστικές επιτροπές των υποψηφίων οδηγών αυτ/των οχημάτων και αξιωματικών Χωρ/κής ή Αστυνομίας Πόλεων. Έχοντας υπόψη: 1.Τις διατάξεις του άρθρου 7 του Β.Δ/τος 282/73 «περί κωδικοποιήσεως εις ενιαίον κείμενον των διατάξεων των Ν.Δ/των 765/1970 και 1202/1972 «περί εκπαιδεύσεως και εξετάσεως υποψηφίων οδηγών». 2.Το γεγονός ότι, μετά τη δημιουργία νέων υπηρεσιακών μονάδων στο Υπουργείο Συγκοινωνιών από την εφαρμογή του Οργανισμού του Υπουργείου, το υπάρχον προσωπικό δεν επαρκεί για τη συγκρότηση εξεταστικών επιτροπών υποψηφίων οδηγών και διότι στις υπόψη επιτροπές θα χρησιμοποιηθούν υπάλληλοι από ορισμένου βαθμού και άνω στα πλαίσια αναθεωρήσεως του τρόπου και της διαδικασίας των εξετάσεων, αποφασίζουμε: Ορίζουμε, στις εξεταστικές επιτροπές των υποψηφίων οδηγών αυτ/των οχημάτων, να μετέχουν και αξιωματικοί της Χωρ/κής ή της Αστυνομίας Πόλεων. Προς τούτου ορίζουμε, τα Αρχηγεία Χωρ/κής και Αστυνομίας Πόλεων, να μεριμνήσουν για τη διάθεση καθημερινώς του απαιτουμένου για το σκοπό αυτό αριθμού Αξιωματικών, οι οποίοι μαζί με τους υπαλλήλους του Υπουργείου Συγκοινωνιών θα συγκροτούν διμελείς εξεταστικές επιτροπές υποψηφίων οδηγών αυτοκινήτων οχημάτων, αποτελούμενες από έναν Αξιωματικό και έναν υπάλληλο του Υπουργείου Συγκοινωνιών. Ο αριθμός των απαιτουμένων αξιωματικών θα καθορίζεται ανάλογα με τις υπάρχουσες καθημερινές ανάγκες κατόπιν συνεννοήσεως των κατά τόπους Αστυνομικών Αρχών μετά των Προϊσταμένων των Υπηρεσιών Συγκοινωνιών. Ενδεικτικά καθορίζουμε τον απαιτούμενο αριθμό εναλλασσομένων Αξιωματικών, για κάθε αντίστοιχη Υπηρεσία, ως ακολούθως: 1.Νομαρχία Αττικής: α)Δέκα (10) αξιωματικοί της Αστυνομίας Πόλεων στη Δ/νση Συγκοινωνιών Διαμερίσματος Αθηνών. β)Δέκα (10) αξιωματικοί της Αστυνομίας Πόλεων στη Δ/νση Συγκοινωνιών Διαμερίσματος Πειραιώς. γ)Εξ (6) αξιωματικοί της Χωρ/κής στη Δ/νση Συγκοινωνιών Διαμερίσματος Ανατολικής Αττικής. δ)Πέντε (5) αξιωματικοί της Χωρ/κής στη Δ/νση Συγκοινωνιών Διαμερίσματος Δυτικής Αττικής. 2.Δέκα (10) αξιωματικοί Χωρ/κής στη Δ/νση Συγκοινωνιών Θεσσαλονίκης. 3.Δύο (2) αξιωματικοί Αστυνομίας Πόλεων στη Δ/νση Συγκ/νιών Αχαΐας. 4.Δύο (2) αξιωματικοί Χωρ/κής στη Δ/νση Συγκ/νιών Λαρίσης. 5.Δύο (2) αξιωματικοί της Χωρ/κής στη Δ/νση Συγκ/νιών Ιωαννίνων. 6.Δύο (2) αξιωματικοί της Χωρ/κής στη Δ/νση Συγκ/νιών Ηρακλείου. 7.Δύο (2) αξιωματικοί της Χωρ/κής στη Δ/νση Συγκ/νιών Καβάλας. 8.Δύο (2) αξιωματικοί της Χωρ/κής στη Δ/νση Συγκ/νιών Αιτωλ/νίας. 9.Δύο (2) αξιωματικοί της Χωρ/κής στη Δ/νση Συγκ/νιών Ευβοίας. 10.Δύο (2) αξιωματικοί της Χωρ/κής στη Δ/νση Συγκ/νιών Μαγνησίας. 11.Ανά ένας (1) αξιωματικός της Χωρ/κής στα Τμήματα Συγκοινωνιών των Νομαρχιών Αργολίδος, Βοιωτίας, Δωδεκανήσου, Έβρου, Ηλείας, Ημαθίας, Κοζάνης, Κορινθίας, Κυκλάδων, Μεσσηνίας, Πέλλης, Πιερίας, Σερρών, Τρικάλων, Φθιώτιδος, Χανίων, Αρκαδίας, Καρδίτσης, Λακωνίας, Λέσβου Δράμας, Χαλκιδικής, Ροδόπης και Λασιθίου και ένας (1) αξιωματικός Αστυνομίας Πόλεων στο Τμήμα Συγκοινωνιών Κερκύρας, δύο ή τρεις φορές την εβδομάδα. 12.Ανά ένας (1) αξιωματικός Χωρ/κής μία ή δύο ημέρες την εβδομάδα στα Γραφεία Συγκ/νιών των Νομαρχιών Άρτης, Γρεβενών, Ευρυτανίας, Ζακύνθου, Θεσπρωτίας, Καστοριάς, Κεφαλληνίας, Κιλκίς, Λευκάδος, Ξάνθης, Πρεβέζης, Ρεθύμνης, Σάμου, Φλωρίνης, Φωκίδος και Χίου. Η απόφαση αυτή να δημοσιευθεί στην Εφημερίδα της Κυβερνήσεως.